CELEX: 32013R0741
Language: hr
Date: 2013-07-30 00:00:00
Title: Provedbena uredba Komisije (EU) br. 741/2013 оd 30. srpnja 2013. o otvaranju i upravljanju carinskim kvotama za poljoprivredne proizvode podrijetlom iz Kolumbije

31.7.2013   
            
            
               HR
            
            
               Službeni list Europske unije
            
            
               L 204/35
            
         PROVEDBENA UREDBA KOMISIJE (EU) br. 741/2013
   оd 30. srpnja 2013.
   o otvaranju i upravljanju carinskim kvotama za poljoprivredne proizvode podrijetlom iz Kolumbije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2012/735/EU od 31. svibnja 2012. o potpisivanju, u ime Unije, i privremene primjene Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (1), a posebno njezin članak 6.,
   budući da:
   
               (1)
            
            
               Odlukom 2012/735/EU Vijeće je, u ime Unije, odobrilo potpisivanje Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (u daljnjem tekstu „Sporazum”). U skladu s Odlukom 2012/735/EU Sporazum treba primjenjivati privremeno do zaključivanja postupaka za njegovo sklapanje. Sporazum se privremeno primjenjuje od 1. kolovoza 2013.
            
         
               (2)
            
            
               Pododjeljak 1. odjeljka B Dodatka 1. Prilogu I. odnosi se na raspored stranke EU-a o ukidanju carina za robu podrijetlom iz Kolumbije. Za određene proizvode predviđa se primjena carinskih kvota. Iz tog razloga za takve proizvode potrebno je otvoriti carinske kvote.
            
         
               (3)
            
            
               Carinskim bi kvotama trebala upravljati Komisija prema načelu „tko prvi dođe, prvi biva poslužen” u skladu s Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (2).
            
         
               (4)
            
            
               Za stjecanje koristi od prava na carinske koncesije potrebno je carinskim tijelima dostaviti odgovarajući dokaz o podrijetlu, kako je utvrđeno Sporazumom.
            
         
               (5)
            
            
               Prilog I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (3), kako je izmijenjen Provedbenom uredbom Komisije (EU) br. 927/2012 (4), sadržava nove oznake KN koje se razlikuju od navedenih oznaka u Sporazumu. Stoga nove oznake treba navesti u Prilogu ovoj Uredbi.
            
         
               (6)
            
            
               S obzirom na to da Sporazum stupa na snagu od 1. kolovoza 2013., ova se Uredba treba primjenjivati od istog datuma.
            
         
               (7)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Carinske kvote Unije otvorene su za robu podrijetlom iz Kolumbije navedenu u Prilogu.
   Članak 2.
   Carine koje se primjenjuju na uvoz robe u Uniju podrijetlom iz Kolumbije i navedene u Prilogu privremeno se ukidaju u okviru odgovarajuće carinske kvote iz Priloga toj Uredbi.
   Članak 3.
   Carinskim kvotama iz Priloga upravlja Komisija u skladu s odredbama članka 308.a do članka 308.c Uredbe (EEZ) br. 2454/93.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. kolovoza 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 21.12.2012., str. 1.
   
      (2)  SL L 253, 11.10.1993., str. 1.
   
      (3)  SL L 256, 7.9.1987., str. 1.
   
      (4)  SL L 304, 31.10.2012., str. 1.
   
      PRILOG
      Neovisno o pravilima za tumačenje kombinirane nomenklature, tekst opisa proizvoda treba uzeti samo kao naznaku s obzirom na to da je povlašteni režim, u okviru ovog Priloga, utvrđen oznakama KN kakve su bile na snazi u vrijeme prihvaćanja ove Uredbe.
      
                  Redni br.
               
               
                  Oznaka KN
               
               
                  Opis robe
               
               
                  Kvotno razdoblje
               
               
                  Opseg godišnje kvote
                  (u tonama neto mase ako nije navedeno drukčije)
               
            
                  09.7230
               
               
                  0201 30
                  0202 30
               
               
                  Goveđe meso, svježe, rashlađeno ili smrznuto, bez kosti
               
               
                  Od 1.8.2013. do 31.12.2013.
               
               
                  2 334
               
            
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  6 160 (1)
                  
               
            
                  09.7231
               
               
                  0711 51
               
               
                  Gljive roda Agaricus, privremeno konzervirane, ali u tom stanju neprikladne za neposrednu potrošnju
               
               
                  Od 1.8.2013. do 31.12.2013.
               
               
                  42
               
            
                  2003 10
               
               
                  Gljive roda Agaricus, pripremljene ili konzervirane na drugi način, osim u octu ili octenoj kiselini
               
               
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Rum i druga destilirana pića dobivena destilacijom fermentiranih proizvoda od šećerne trske u posudama obujma većeg od 2 litre
               
               
                  Od 1.8.2013. do 31.12.2013.
               
               
                  625 hektolitara (izraženo kao ekvivalent čistog alkohola)
               
            
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  1 600 hektolitara (izraženo kao ekvivalent čistog alkohola) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Kukuruz šećerac
               
               
                  Od 1.8.2013. do 31.12.2013.
               
               
                  84
               
            
                  2008 99 85
               
               
                  Kukuruz, osim kukuruza šećerca (Zea mays var. saccharata), drukčije pripremljen ili konzerviran, bez dodanog alkohola ili šećera
               
               
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  210 (4)
                  
               
            
                  09.7234
               
               
                  0403 10
               
               
                  Jogurt
               
               
                  Od 1.8.2013. do 31.12.2013.
               
               
                  42
               
            
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Šećer od šećerne trske, bez dodatnih aroma ili tvari za bojanje; šećer od šećerne trske ili šećerne repe te kemijski čista saharoza, u krutom stanju, osim sirovog šećera bez dodatnih aroma ili tvari za bojanje;
               
               
                  Od 1.8.2013. do 31.12.2013.
               
               
                  25 834 (izraženo kao ekvivalent sirovog šećera)
               
            
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  63 860 (izraženo kao ekvivalent sirovog šećera) (5)
                  
               
            
                  09.7236
               
               
                  Ex17049099
               
               
                  Ostali šećerni proizvodi, bez kakaa s masenim udjelom saharoze 70 % ili više
               
               
                  Od 1.8.2013. do 31.12.2013.
               
               
                  8 334
               
            
                  1806 10 30
                  1806 10 90
               
               
                  Kakao prah s masenim udjelom saharoze ili izoglukoze 65 % ili više izražene kao saharoza
               
               
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  20 600 (6)
                  
               
            
                  Ex18062095
               
               
                  Ostali proizvodi u blokovima, pločama ili šipkama mase veće od 2 kg ili u tekućem stanju, pasti, prahu, granulama ili u drugim oblicima u rasutom stanju, u posudama ili pakiranjima većim od 2 kg s masenim udjelom kakao maslaca manjim od 18 % i s masenim udjelom saharoze 70 % ili više
               
               
                   
               
               
                   
               
            
                  Ex19019099
               
               
                  Ostali prehrambeni proizvodi od brašna, prekrupe, krupice, škroba ili sladnog ekstrakta, bez kakaa ili s masenim udjelom kakaa manjim od 40 % računano s potpuno odmašćenom osnovom, s masenim udjelom saharoze 70 % ili više
               
               
                   
               
               
                   
               
            
                  Ex20060031
                  Ex20060038
               
               
                  Voće (isključujući tropsko voće i đumbir), povrće, orašasti plodovi (isključujući tropske orašaste plodove), kore od voća i ostali dijelovi biljaka, konzervirani šećerom (iscijeđeni, preliveni ili kandirani) s masenim udjelom saharoze 70 % ili više
               
               
                   
               
               
                   
               
            
                  Ex20079110
                  Ex20079920
                  Ex20079931
                  Ex20079933
                  Ex20079935
                  Ex20079939
               
               
                  Džemovi, voćni želei, marmelade, pirei i paste od voća ili od orašastih plodova, dobiveni kuhanjem s masenim udjelom saharoze 70 % ili više
               
               
                   
               
               
                   
               
            
                  Ex20 09
               
               
                  Voćni sokovi (isključujući sok od rajčice, sokove od tropskog voća i mješavine sokova od tropskog voća) i sokovi od povrća vrijednosti ne veće od 30 EUR za 100 kg neto mase, nefermentirani i bez dodanog alkohola, s masenim udjelom dodanog šećera 30 % ili više
               
               
                   
               
               
                   
               
            
                  Ex21011298
                  Ex21012098
               
               
                  Proizvodi na osnovi kave, čaja ili mate-čaja, s masenim udjelom saharoze 70 % ili više
               
               
                   
               
               
                   
               
            
                  Ex21069098
               
               
                  Ostali prehrambeni proizvodi koji nisu spomenuti niti uključeni na drugom mjestu, s masenim udjelom saharoze 70 % ili više
               
               
                   
               
               
                   
               
            
                  Ex33021029
               
               
                  Mješavine mirisnih tvari i mješavine na osnovi jedne ili više tih tvari vrste koja se rabi u industriji pića, što sadrže sve mirisne tvari svojstvene za određenu vrstu pića i s volumnim udjelom stvarnog alkohola ne većim od 0,5 %, s masenim udjelom saharoze 70 % ili više
               
               
                   
               
               
                   
               
            
                  09.7237
               
               
                  0402 99
               
               
                  Mlijeko i vrhnje, s dodanim šećerom ili drugim sladilima, ne u prahu, granulama ili drugim krutim oblicima
               
               
                  Od 1.8.2013. do 31.12.2013.
               
               
                  42
               
            
                  Od 1.1. do 31.12.2014. i za svako sljedeće razdoblje nakon toga od 1.1. do 31.12.
               
               
                  105 (2)
                  
               
            
         (1)  S godišnjim povećanjem za 560 metričkih tona od 2015.
      
         (2)  S godišnjim povećanjem za 5 metričkih tona od 2015.
      
         (3)  S godišnjim povećanjem za 100 hektolitara (izraženo kao ekvivalent čistog alkohola) od 2015.
      
         (4)  S godišnjim povećanjem za 10 metričkih tona od 2015.
      
         (5)  S godišnjim povećanjem za 1 860 metričkih tona (izraženo kao ekvivalent sirovog šećera) od 2015.
      
         (6)  S godišnjim povećanjem za 600 metričkih tona od 2015.